open-index/open-wikipedia-markdown huggingface dataset:
Korir

**Korir** on muun muassa seuraavien henkilöiden sukunimi:

* Cornelius Kipng’eno Arap Korir (1950–2017), kenialainen katolinen piispa
* Emmanuel Korir (s. 1995), kenialainen keskimatkojen juoksija
* Julius Korir (s. 1960), kenialainen estejuoksija ja olympiavoittaja
* Lewis Korir (s. 1986), kenialainen kestävyysjuoksija
* Paul Korir (s. 1977), kenialainen keskimatkojen juoksija
* Sammy Korir (s. 1971), kenialainen kestävyysjuoksija
* Shedrack Kibet Korir (s. 1978), kenialainen keskimatkojen juoksija
Hymy (täsmennyssivu)

**Hymy** voi tarkoittaa seuraavia:

* hymy, ilme
** arkaainen hymy, Kreikan arkaaisen kauden veistoksille tyypillinen ilme
* Hymy, suomalainen aikakauslehti
* Hymy, suomalainen naisen etunimi
* Kajaanin Hymy, pesäpalloseura
* Hymy-veistos, koululaisille myönnettävä tunnustuspalkinto
Spintires

**Spintires** on venäläisen Pavel Zagrebelnyyn kehittämä maastoajoon keskittyvä simulaatiopeli, jonka brittiläinen Oovee on julkaissut vuonna  Windows-alustalle Steam-palvelussa.

**Spintires: MudRunner** on jatkokehitetty versio, jonka Focus Home Interactive on julkaissut vuonna  Windowsin lisäksi PlayStation 4- ja Xbox One -alustoille.

Pelissä etenkin mudan käsittely on saanut positiivista palautetta. Maaston ja mudan muodonmuutokset on toteutettu grafiikkaprosessorilla suoritettavalla toiminnolla.

## Lähteet

## Aiheesta muualla
* 
*
New Yorkin isku 2017

**New Yorkin isku 2017** tapahtui 31. lokakuuta 2017, kun New Yorkin Manhattanilla 29-vuotias mies ajoi autolla pyöräilijöiden päälle. Kahdeksan ihmistä kuoli ja 11 loukkaantui. Argentiinan ulkoministeriö ilmoitti, että viisi iskussa kuolleista ja yksi loukkaantuneista oli argentiinalaisia. Belgian viranomaisten mukaan yksi kuolleista oli belgialainen. Poliisi kertoi, että tapausta tutkitaan terrori-iskuna. Tekijä on kotoisin Uzbekistanista, ja viranomaislähteiden mukaan hän jätti käyttämäänsä ajoneuvoon viestin, jossa hän kertoi tehneensä iskun terroristijärjestö Isisin nimissä. Hän ajoi ihmisten päälle West Streetin pyörä- ja kävelytiellä lähellä uutta World Trade Centeriä. Lopulta mies törmäsi ajoneuvollaan koulubussiin, ja kaksi aikuista ja kaksi lasta loukkaantui.

Poliisi ampui epäiltyä vatsaan ja pidätti hänet. Mies vietiin sairaalahoitoon, ja hänen uskotaan jäävän henkiin.

Mies työskenteli Uberin kuljettajana.

Tekijä Sayfullo Saipov on kotoisin Uzbekistanista ja sai oleskeluluvan Yhdysvaltoihin vuonna 2010 green card -arvonnassa. Yhdysvaltain presidentti Trump ilmoitti välittömästi että haluaa peruttaa ohjelman ja haluaa maahanmuutto-oikeuden perustuvan kykyihin (merits). Trumpin mukaan Saipov sai maahan sukulaisuussuhteiden perusteella myös 23 perheenjäsentään.

## Lähteet
Vaajakoski-Jyskä

**Vaajakoski-Jyskä** on Jyväskylän 12. suuralue. Suuralue muodostettiin vuoden 2009 alussa kuntaliitoksessa lakanneen Jyväskylän maalaiskunnan itäisimmästä osasta. Vaajakoski-Jyskään kuuluvat Sulunperän, Jyskän, Väinölän, Haapaniemen, Vaajakosken, Kaunisharjun, Tölskän, Kanavuoren, Hupelin, Laajarannan, Oravasaaren, Pohjola, Pitkäjärven, Leppälahden ja Mehtovuoren kaupunginosat. Joulukuussa 2017 suuralueen väkiluku oli 14 681. Kerrostalohuoneistojen osuus alueen asuntokannasta oli noin 35 % vuonna 2016.

## Kuvia

Tiedosto:Jyskä Jyväskylä.png|Jyskän asuinkerrostaloja.
Tiedosto:Vaajakoski Kirjasto.jpg|Vaajakosken kirjasto.
Tiedosto:S-market Vaajala.jpg|Kauppakeskusta Vaajala Tölskän kaupunginosassa, Vaajakosken kupeessa.


## Lähteet
Nokia 2

**Nokia 2** on HMD Globalin lokakuussa 2017 julkisema älypuhelin, jossa on esiasennettuna Android 7.1.1 (Nougat). Puhelin julkistettiin Intiassa.

## Ominaisuudet
Puhelimessa on Android 7.1.1 Nougat -käyttöjärjestelmä, 4 100 milliampeeritunnin akku, 8 gigatavun tallennusmuisti ja 1 gigatavun RAM-muisti, joka on laajennettavissa enintään 128 gigatavun microSD-kortilla, 5,0 tuumainen näyttö, 8 megapikselin takakamera, 5 megapikselin etukamera ja Qualcomm Snapdragon 212 -järjestelmäpiiri.

## Lähteet
* PhoneArena: Nokia 2

### Viitteet
Luettelo Franz Ferdinandin saamista palkinnoista ja ehdokkuuksista

Tämä on luettelo skotlantilaisen rockyhtye **[[Franz Ferdinand (yhtye)|Franz Ferdinandin]]** saamista palkinnoista ja ehdokkuuksista.

## [[Brit Awards]]

|-
|rowspan=5|2005
|rowspan=3|*[[Franz Ferdinand (albumi)]]*
|Best British Live Act
|
|-
|Best British Breakthrough Act
|
|-
|Best British Album
|
|-
|rowspan=2|Franz Ferdinand
|Best British Rock Act
|
|-
|Best British Group
|
|-
|rowspan=3|2006
|rowspan=3|Franz Ferdinand
|Best British Live Act
|
|-
|Best British Rock Act
|
|-
|Best British Group
|
|-
|}

## Canadian Independent Music Awards

|-
|2006
|*[[Franz Ferdinand (albumi)]]*
|Favourite International Artist/Group
|
|-
|}

## [[Grammy Awards]]

|-
|rowspan=3|2005
|*[[Franz Ferdinand (albumi)]]*
|Best Alternative Music Album
|
|-
|rowspan=2|”Take Me Out”
|Best Music Video
|
|-
|Best Rock Vocal Performance by a Duo or Group
|
|-
|rowspan=2|2006
|*[[You Could Have It So Much Better]]*
|Best Alternative Music Album
|
|-
|”Do You Want To”
|Best Rock Performance by a Duo or Group with Vocal
|
|-
|}

## [[MTV Video Music Awards]]

|-
|rowspan=2|2004
|rowspan=2|”Take Me Out”
|MTV Video Music Award  Breakthrough Video
|
|-
|MTV2 Award  Breakthrough Video
|
|}

## Meteor Ireland Music Awards

|-
|rowspan=2|2005
|*[[Franz Ferdinand (albumi)]]*
|Best International Album
|
|-
|”Take Me Out”
|Best International Group
|
|-
|}

## [[NME Awards]]

|-
|rowspan=5|2005
|*[[Franz Ferdinand (albumi)]]*
|Best Album
|
|-
|rowspan=4|”Take Me Out”
|Best Track
|
|-
|Best British Band
|
|-
|Best Live Band
|
|-
|Best Video
|
|-
|rowspan=5|2006
|*[[Franz Ferdinand (albumi)]]*
|Best Live Band
|
|-
|rowspan=2|*[[You Could Have It So Much Better]]*
|Best Album
|
|-
|Best British Band
|
|-
|rowspan=2|”Do You Want To”
|Best Track
|
|-
|Best Video
|
|-
|}
Lähde:

## Lähteet
Himavisa

**Himavisa** on FOX-kanavalla esitettävä visailuohjelma. Jokaisessa jaksossa neljä tiimiä ratkoo heidän kotonaan erilaisia tehtäviä ja kysymyksiä, jotka vaativat osaamista ja tietämystä eri aihealueista. Tiimit koostuvat tavallisista ihmisistä ja kisa alkaa, kun kotiovelle ilmestyy visatehtäviä sisältävä laatikko. Jokainen tiimi voittaa palkinnon joka määräytyy heidän keräämiensä, oikeiden vastauksien perusteella, saaduista pisteistä.

Ohjelma perustuu saksalaiseen formaattiin *Beat the Box*. Ohjelman kertojana toimii Cristal Snow.
Sadan vuoden yksinäisyys – Parhaat 1980–1986

__NOTOC__
**Sadan vuoden yksinäisyys – Parhaat 1980–1986** oli Matti Inkisen Sig-yhtyeen 30-vuotisen taipaleensa kunniaksi julkaisema kokoelmalevy. Se julkaistiin kahdella CD:llä.
Levyllä on monia yhtyeen tunnetuimpia kappaleita. Se tuo esille Matti Inkisen tuotannon SIG-yhtyeen kultakaudelta 1980-1986. 

Albumi nousi Suomen virallisen lista sijalle 14, ja se pysyi listalla yhteensä kahdeksan viikkoa.

## Kappaleet

### CD 1
#
#
#
#
#
#
#
#
#Inkinen: 
#
#
#
#
#
#
#

### CD 2
#
#
#
#Matti Inkinen: 
#
#
#
#
#
#
#
#
#
#
#
#

## Lähteet

## Aiheesta muualla
* ''Sadan vuoden yksinäisyys – Parhaat 1980–1986'' discogs.com -sivustolla
Shō Kimura

**Shō Kimura** (, s. 24. marraskuuta 1988) on japanilainen kärpässarjan nyrkkeilijä ja hallitseva WBO-liiton maailmanmestari painoluokassaan. 

## Ammattinyrkkeilyura
Kimura aloitti ammattinyrkkeilyn vuonna 2013 häviten ensimmäisen ottelunsa. Vuonna 2017 Kimura pääsi WBO-liiton mestaruusotteluun, jossa hän tyrmäsi Zou Shimingin yhdennessätoista erässä kohoten uudeksi WBO-liiton maailmanmestariksi.

## Lähteet

## Aiheesta muualla
*boxrec.com
Palokka-Puuppola

**Palokka-Puuppola** on Jyväskylän 11. suuralue. Suuralue muodostettiin vuoden 2009 alussa kuntaliitoksessa lakanneen Jyväskylän maalaiskunnan keskisestä osasta.  Siihen kuuluvat Palokan, Mannisenmäen, Rippalanmäen, Haukkamäen, Kirrin, Heikkilän, Pappilanvuoren, Hiekkapohjan, Matinmäen, Jylhänperän, Puuppolan, Saarenmaan ja Vertaalan kaupunginosat. Suuralue sijaitsee 5–6 kilometrin etäisyydellä kaupungin keskustasta.

## Kuvia

Tiedosto:Koppalantie, Jyväskylä.jpg|Kirrin kaupunginosaa.
Tiedosto:Palokan terveysasema.jpg|Palokan terveysasema
Tiedosto:Puuppolan koulu 01.jpg|Puuppolan koulu
Tiedosto:Palokka Library.jpg|Palokan kirjasto


## Lähteet
Heikki Takkinen

**Heikki Takkinen** (s. 7. joulukuuta 1950 Kemi) on suomalainen tuottaja, toimittaja ja käsikirjoittaja, joka on työskennellyt mm. elokuvatuotannoissa sekä Yleisradion lastenohjelmissa. Tunnetuin lastenohjelmista on 1970-luvulla tehty lastenohjelma *[[Noppa (televisio-ohjelma)|Noppa]]*. Heikki Takkinen on ollut juontajana *[[Puoli kuusi]]* ja *[[Hiirihäiriö]]* lastenohjelmissa. Takkinen on tehnyt myös opetusohjelmia, mm. *Opinportti*-sarjaa. Hänet on palkittu Humanismin käsi -palkinnolla vuonna 1991 (elokuvien *[[Kadunlakaisijat]]*, *[[Kiljusen herrasväen uudet seikkailut]]* sekä *Viiva Vinita* tuottamisesta). Lisäksi hän on saanut Jussi-palkinnon vuonna 1991 elokuvan *[[Kiljusen herrasväen uudet seikkailut]]* tuottamisesta. 

## Lähteet
Tosimiehet (televisiosarja)

**Tosimiehet** on MTV-kanavalla syksyllä 2017 esitetty tositelevisio-ohjelma, jossa viisi suomalaista miestä käyvät läpi kuntoremontin fysiikkavalmentajansa Thomas Tallbergin kanssa.
Crazy People’s Right to Speak

__NOTOC__
**Crazy People’s Right to Speak** on Kajagoogoon yhtyenimellä *Kaja* julkaistu kolmas studioalbumi. Albumi julkaistiin 1985. Yhtye oli lyhentänyt nimensä halutessaan irti aikaisemmasta varhaisteinien purukumipop- imagosta. Yhtye oli supistunut trioksi rumpali Jez Stroden erottua. Kaja/Kajagoogoo hajosi pian albumin ilmestymisen jälkeen. Albumilta julkaistiin singleksi vain "Shouldn’t Do That."

## Kappaleet
Kaikki kappaleet säveltäneet Steve Askew, Nick Beggs ja Stuart Neale, sekä sanoittanut Nick Beggs.

### A-puoli
#
#
#
#
#

### B-puoli
#
#
#
#
#

## Kokoonpano
* Steve Askew – kitarat, E-Bow, Sitar, taustalaulu
* Nick Beggs – laulu, basso, Chapman Stick, lyömäsoittimet
* Stuart Croxford Neale – kosketinsoittimet, rumpuohjelmointi, taustalaulu

### Muut muusikot
* Dave Mattacks – rummut (tiedoissa virheellisesti *Mattocks*)
* Louis Jardine – lyömäsoittimet (kappale 7)
* Michael Thompson – kitarasoolot (kappaleet 3 ja 9)
* Annie McCaig – taustalaulu (kappaleet 3 ja 7)
* Lezlee Cowling – taustalaulu (kappaleet 8–10)

### Tuotanto
* Ken Scott – tuottaja
* Paul Ryan – miksaus
* Steve Askew, Nick Beggs, Stuart Croxford Neale - miksaus
## Lähteet
* Albumin LP-versio (Emi/Parlophone 1C 064-2403991)
Mustat silmät (vuoden 1987 elokuva)

**Mustat silmät** (*Oci ciornie*) on Nikita Mihalkovin ohjaama neuvostoliittolais-italialainen draamakomedia vuodelta 1987. Ohjaaja laati italiankielisen elokuvan käsikirjoituksen yhdessä Aleksandr Adabashjanin ja Suso Cecchi D’Amicon kanssa, ja se perustuu Anton Tšehovin novelleihin. Pääosia näyttelevät Marcello Mastroianni, Jelena Sofonova, Silvana Mangano, Marthe Keller ja Pina Cei.

## Juoni
Kehyskertomuksessa 1900-luvun alun laivan tyhjässä ravintolassa italialainen Romano (Mastroianni) alkaa kertoa elämäntarinaansa toiselle matkustajalle, Pavelille (Vsevolod Larionov). Takaumassa arkkitehdiksi opiskellut köyhä Romano nai rikkaan perheen tyttären Elisan (Mangano). Avioliitto tai arkkitehdin ura eivät oikein ota sujuakseen, ja vuosia myöhemmin Romano rakastuu venäläiseen Annaan ja lähtee tämän perässä Venäjälle.

## Vastaanotto ja myöhempi arvostus
*[[Helsingin Sanomat|Helsingin Sanomien]]* ensi-ilta-arvostelussa Mikael Fränti piti elokuvaa mestariteoksena. Hän sanoi elokuvan painavien teemojen (rakkauden moraali, äidin perintö, totuus ja valhe, petos ja itsepetos jne.) tulevan käsitellyksi jännittämättä ja pingottamatta. ”Mihalkovin elokuvassa venäläinen surumielisyys ja italialainen teatraalisuus lyövät sopusuhtaisella tavalla kättä.”

*[[The New York Times]]in* kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.

## Lähteet
Emma Dumont

**Emma Dumont** (s. **Emma Noelle Roberts** 15. marraskuuta 1994 Seattle, Yhdysvallat) on yhdysvaltalainen näyttelijä, malli ja tanssija. Hän on näytellyt muun muassa ABC Family -kanavan *[[Bunheads]]*-sarjan Melanie Segalina ja NBC-kanavan *[[Aquarius (televisiosarja)|Aquarius]]*-sarjan Emma Karnina.

## Nuoruus
Dumont syntyi Seattlen kaupungissa vuonna 1994. Hän kävi peruskoulua Washingtonin suurimmassa koulussa, jonka jälkeen siirtyi opiskelemaan James A. Garfield High Schooliin. Dumont kuitenkin halusi keskittyä näyttelijän uraansa ja siirtyi täysin kotiopetukseen.

Musiikin ja teatterin linjaa Dumont opiskeli Orange County School of the Artsin penkeillä.

Balettia Dumont on harrastanut kolmevuotiaasta lähtien, ja viulunsoiton hän aloitti neljävuotiaana.

Dumont on Mensan jäsen.

## Ura
Dumont sai 12-vuotiaana ensimmäisen elokuvaroolinsa vuonna 2009 valmistuneesta komediasta *[[True Adolescents]]*. Hän voitti V magazinen mallikilpailun 2010 ja sai sen ansiosta sopimuksen Ford-mallitoimiston kanssa.

Dumont sai vuonna 2011 pääroolin ABC Family -kanavan *[[Bunheads]]*-sarjasta.

## Filmografia

## Lähteet

## Aiheesta muualla
* 
*
Oleh Ljaško

**Oleh Valerijovytš Ljaško** (, s. 3. joulukuuta 1972 Tšernihiv, Ukraina) on ukrainalainen toimittaja ja poliitikko, Verh’ovna Radan jäsen ja radikaalipuolueen johtaja.

Vanhempiensa erottua Ljaško kasvoi neuvostoliittolaisessa orpokodissa. Hän työskenteli paimenena Progress-kolhoosilla ja opiskeli traktorinkuljettajaksi. Hän valmistui 1988 Harkovan G. S. Skovorodan kansallisesta pedagogisesta instituutista. Hän oli kiovalaisen *Nuori kaarti* -lehden kirjeenvaihtajana ja vuodesta 1992 Ukrainan taloussuhteiden ministeriön lehden toimittajana.

Ljaško valittiin radaan vuosina 2006 ja 2007 Julija Tymošenkon ryhmittymän listoilta ja 2012 ja 2014 radikaalipuolueen listoilta.

Ljaško tuomittiin 1994 kuuden vuoden vankeuteen kavalluksesta ja petoksesta. Hänet kuitenkin armahdettiin vuotta myöhemmin, ja rikosrekisteri pyyhittiin 1998.

Tuntemattomat henkilöt julkaisivat vuonna 2010 videon Ljaškon rikostutkinnan yhteydessä tehdystä kuulustelusta vuodelta 1993, jossa hän kuvasi seksisuhdettaan Borja-nimiseen mieheen. Skandaalin vuoksi hänet erotettiin Julija Tymošenkon Batkivštšyna-puolueesta. Ljaško vakuutteli vuosia, ettei ole homoseksuaali ja piti yllä korostettua macho-imagoa. Ljaško on naimisissa ja hänellä on tytär ja poika.

Ukrainan korruption vastainen virasto alkoi tutkia syksyllä 2017 Ljaškoa. Ljaško on ilmoittanut voittaneensa kansallisessa lotossa kolme kertaa, jolla on hän ansainnut yhteensä 571&nbsp;045 hryvniaa.

## Toiminta Itä-Ukrainassa
Itä-Ukrainan sodassa Ljaško on toiminut pataljoona Ljaško "Ukrainan" ja myöhemmin Šah’tarsk-pataljoonan kanssa. Ljaškon mukaan joukot toimivat sisäministeriön alaisuudessa.

Amnesty International julkaisi elokuussa 2014 kuvauksen Ljaškon toimista itä-Ukrainassa. Ljaško matkusti aseistettujen miesten joukon kanssa seudulla kaapaten ja pahoinpidellen separatisteiksi syytettyjä ihmisiä. Tapaukset kuvattiin ja julkaistiin Ljaškon verkkosivulla. Yhdessä videossa kaksi miestä, joista toinen nimetään DNR:n entiseksi "puolustusministeri" Igor Hakimzjanoviksi, on kädet selän taakse sidottuna pakettiauton tavaratilassa huppu päässä. Toisessa videossa raahataan Luhanskin alueneuvoston jäsen Arsen Klintšajev toimistostaan ulos kuulusteltavaksi. Yhdessä videossa pakotetaan Slovjanskin pormestari allekirjoittamaan erokirje uhkaamalla heittää hänet alas neljännen kerroksen ikkunasta ja uhataan tappaa kaupungin poliisipäällikkö, joka ei ole pidättänyt tunnettua separatistia. Yhdessä videossa pahoinpidellään Stahanovin pormestari, joka on järjestänyt kaupungissaan äänestyksen alueen itsenäisyydestä.

Ljaško julkaisi toukokuussa 2014 Facebook-sivullaan videon, jossa tapetaan Torezissa terroristiksi nimitetty separatistiaktivisti ampumalla häntä päähän. Toinen ammuttu mies kuoli sairaalassa. Miehet olivat valmistaneet separatismia kannattavia lentolehtisiä. Ljaško poisti postauksen muutaman tunnin kuluttua sen saatua yli 5&nbsp;000 "tykkäystä".

Ljaškon mukaan hänen sisarensa Viktorija ja veljensä Serhi taistelevat Novorossijan kapinallisten puolella.

## Lähteet
Pentti Pakarinen

**Pentti Lassi Pellervo Pakarinen** (29. elokuuta 1924 Oulu – 27. joulukuuta 2007 Helsinki) oli suomalainen lääkäri ja kansanedustaja. 

Pakarisen vanhemmat olivat johtaja Lauri Pakarinen ja Martta Johanna Tanninen ja puoliso vuodesta 1947 Sirkka Ilona Hovi. Hänellä on neljä lasta, Markku Antero (s. 1948), Hilkka Helena (s. 1951), Urpo Ilmari (s. 1956) ja Raimo Pellervo (s. 1960). Hän tuli ylioppilaaksi Pieksämäen yhteiskoulusta 1942 ja valmistui lääketieteen lisensiaatiksi 1951. Pakarinen toimi uransa alkuvaiheessa sekä yksityis- että kunnanlääkärinä, vt. rautatielääkärinä ja sairaalan johtajana. Hän oli presidentin valitsijamies 1962. Lääketieteen ja -kirurgian tohtoriksi 1970 väitellyt ja silmälääkäriksi 1966 erikoistunut Pakarinen oli Kuopion läänin vaalipiiristä valittu Liberaalisen kansanpuolueen kansanedustaja 20.2.1962–4.4.1966. Kunnallispolitiikassa Pakarinen toimi Suonenjoen kunnanvaltuuston jäsenenä. Ennen kansanedustajakauttaan hän toimi HYKSin silmäklinikan apulaislääkärinä, sitten silmäklinikan apulaisylilääkärinä 1970–1971, ylioppilaiden Helsingin terveydenhoitoaseman ylilääkärinä 1973–1978 ja vuodesta 1972 silmälääkärinä Helsingissä. Sodassa Pakarinen oli konekivääriryhmän ja -joukkueen johtaja, sotilasarvoltaan hän oli lääkintäluutnantti (1959). 

## Lähteet
Korpilahden suuralue

**Korpilahden suuralue** on kuntien osa-aluetilastointia varten muodostettu suuralue Jyväskylässä. Suuralue vastaa alueeltaan Korpilahden kuntaa ennen sen liitosta Jyväskylään vuoden 2009 alussa. Suuralueen numero on 14. Se jakautuu edelleen 5 tilastoalueeseen, joihin kuuluu 15 pienaluetta. Koko Jyväskylän osa-aluejako on esitetty artikkelissa Luettelo Jyväskylän pienalueista. Kaupunginosajako ei ole yhteydessä suur-, tilasto- ja pienalueisiin, mutta Korpilahden suuralueella on 10 Jyväskylän kaupunginosaa.

Vuonna 2009 Korpilahden suuralueella oli 5 071 asukasta ja vuonna 2016 sen asukasluku oli 4 960.

## Jyväskylän osa-aluejako Korpilahdella
14 Korpilahden suuralue sisältää seuraavat tilasto- ja pienalueet:
* 1450 Pohjois-Korpilahti
** 145001 Sarvenperä-Saukkola
** 145002 Tikkala
** 145003 Moksi
** 145004 Hirvimäki
* 1451 Etelä-Korpilahti
** 145101 Saakoski
* 1452 Kirkonkylä
** 145201 Kirkkolahti
** 145202 Ikolanmäki
** 145203 Iloniemi
** 145204 Kemppaisenmäki
** 145205 Kotamäki
** 145206 Tähtiniemi
* 1453 Kirkonkylän ympäristö
** 145301 Heinosniemi
** 145302 Korpiaho
* 1454 Vespuoli
** 145401 Putkilahti
** 145402 Oittila

## Jyväskylän kaupunginosajako Korpilahdella
Korpilahden suuralueella on seuraavat kaupunginosat:
* 80. Kirkonmäki
* 81. Ikolanmäki
* 82. Iloniemi
* 83. Kemppaisenmäki
* 84. Kotamäki
* 85. Tähtiniemi
* 86. Korpiaho-Heinosniemi
* 87. Tikkala
* 88. Hirvimäki-Puolakka
* 89. Vespuoli

## Lähteet
Mind Games

**Mind Game**, **Mind Games** tai **Mindgames** voi tarkoittaa seuraavia asioita:

## Musiikissa
* Mind Games, John Lennonin albumi vuodelta 1973
* Mindgames, Greg Osbyn albumi vuodelta 1988
* Mind Games, Paul Lambin albumi vuodelta 2010
* Mind Games, Palisadesin albumi vuodelta 2015

* Mindgames, Belgialainen progressiivinen rock -yhtye

## Urheilussa
* In Your House 10: Mind Games, oli WWE:n järjestämä showpainitapahtuma

## Medioissa
* Mind Games, yhdysvaltalainen jännityselokuva vuodelta 1989
* Mindgame, suoraan videolle julkaistu Doctor Who sisarsarja
* Mind Games, britanialainen rikoselokuva vuodelta 2001
* Mind Game, japanilainen anime-elokuva vuodelta 2004
* Mind Games, yhdysvaltalainen vuonna 2014 esitetty draamasarja
* Mind Game, malesialainen vuonna 2015 esitetty rikossarja

## Kirjallisuudessa
* BBC MindGames, Yhdistyneessä kuningaskunnassa  2006–2007 julkaistu aikakauslehti
* Mindgame, Anthony Horowitzin jännitysromaani vuodelta 1999
* Mind Game, Christine Feehanin romaani vuodelta 2004
Moskovan talouskorkeakoulu

**Moskovan talouskorkeakoulu**, virallisesti **Kansallinen tutkimusyliopisto ”Korkein taloustieteen koulu”** (, , HSE) on yksi Venäjän suurimmista yliopistoista. Se sijaitsee Moskovassa, mutta sillä on kampukset myös Pietarissa, Nižni Novgorodissa ja Permissä. Yliopisto on perustettu 1992. Tavoitteena oli uudistaa Venäjän taloustieteen opintoja, joita hallitsi marxilaisuus.

Yliopistoon liitettiin 2012 Moskovan valtiollinen matematiikan ja elektroniikan instituutti (MIEM) ja kaksi ammatillista jatkokoulutusta antavaa oppilaitosta.
Syksyllä 2016 yliopistossa oli 31000 opiskelijaa, joista 22000 Moskovassa.
Yliopisto käyttää eurooppalaista Bolognan prosessin järjestelmää, eli sillä on nelivuotinen alempi korkeakoulututkinto ja kaksivuotinen maisterin jatkotutkinto.
Vuonna 2009 yliopistolle myönnettiin kansallisen tutkimusyliopiston status.

## Lähteet

## Aiheesta muualla

* https://www.hse.ru/
Johan Vasara

**Johan Vasara** (s. 25. huhtikuuta 1988) on norjansaamelainen poronomistaja. Vasara oli Koutokeinon kunnanhallituksen puheenjohtaja 2015–2019.

Johan Vasara edustaa Norjan työväenpuoluetta (Ap).

## Lähteet
Sadan vuoden yksinäisyys (EP)

**Sadan vuoden yksinäisyys (20-v juhla-EP**) on raisiolaisen Sig-yhtyeen vuonna 1998 julkaisema levy, jossa
on yhtyeen aiempien kappaleiden uusia muunnelmia.

## Kappaleet
#
#
#
#

## Kokoonpano
* Matti Inkinen – laulu
* Teppo Seppänen – kitara, musiikkiohjelmointi, laulu
* Jukka Vehkala – kitara, laulu
* Matti Hiltunen – basso

## Aiheesta muualla
* ''Sadan vuoden yksinäisyys'' discogs.com -sivustolla
* ''Sadan vuoden yksinäisyys'' finnmusic.net -sivustolla
Lauluja rakastamisen vaikeudesta (SIG)

**Lauluja rakastamisen vaikeudesta** on SIGin kokoelma-albumi, joka julkaistiin elokuussa 1999 levymerkillä Megamania.

## Kappaleet
#
#
#
#
#
#
#Inkinen: 
#
#
#
#
#
#
#
#
#
#
#
#
#

## Aiheesta muualla
* ''Lauluja rakastamisen vaikeudesta'' discogs.com -sivustolla
* ''Lauluja rakastamisen vaikeudesta'' finnmusic.net -sivustolla
Johanna-vuodet 1980–1983

__NOTOC__
**Johanna-vuodet 1980–1983** on SIGin kolmen levyn kokoelma-albumi, joka julkaistiin 7. marraskuuta 2014.

Ensimmäinen levy on koottu albumeista *[[Matkalla maineeseen]]* ja *[[Sudet (albumi)|Sudet]]*, toinen levy pohjautuu albumeihin *[[Vuosisadan rakkaustarina (SIGin albumi)|Vuosisadan rakkaustarina]]* ja *[[Syke (SIG:n albumi)|Syke]]*, ja kolmas levy sisältää singlejä, kappaleiden vaihtoehtoisia versioita sekä aiemmin julkaisemattomia äänityksiä.

## Kappaleet

### CD 1
#Matkalla maineeseen
#Hitaammin
#Tiina menee naimisiin
#Marianne
#Siin-saan
#Kartsaa
#Lauantaina
#Viipuri pop
#Sille tielle jääneet
#Telepatiaa
#Kadun leijonat
#Seurojentalolla tanssitaan
#Uljas uusi maailma
#Elämä vie mua
#Hai-hou
#Tänä yönä
#Seksiä, seksiä, seksiä
#Koulu palaa
#Jos sä rakastat mua
#Maailman paras levy
#Tirkistelijä
#Nukkeihminen
#Metsurin koira
#Hani-bäni-bum
#Sudet

### CD 2
#Laitakaupungin laulu
#En koskaan (sinusta tuu selviytymään)
#Harhaa
#Et mua huomaa
#Niin kauan kuin maailma on
#Vuosisadan rakkaustarina
#Mä kierrän maailmaa
#Lolita
#Bäng-bäng
#Pitkä matka velkuaan
#Jos taivas on vain pienille enkeleille
#Hyvä ja rauhallinen olla
#Pakkolasku viidakkoon
#Seis – tahdon muuttaa suuntaa
#Hyvää Yötä
#Tähtiin
#Älä sinä huoli
#Rikas rakas köyhä varas
#Palestiina
#Vallankumous
#Lapsuus & lapsellisuus

### CD 3
#Tiina menee naimisiin (Singleversio)
#Viipuri-pop (leikkaamaton Versio)
#Mosse
#Seurojentalolla tanssitaan (pitkä versio)
#Rakastan sinua vain
#Eikka Elävä
#Jos taivas on vain pienille enkeleille (vaihtoehtoinen miksaus)
#Jäähyväiset
#Älä sinä huoli (Syksyn Sävel -miksaus)
#Synnyin tanssiin
#Kulkurien majatalo
#Matti Inkinen
#Bensiinisydän
#Sä turhaan hupsu nainen odotat
#Luokkasormus
#Ankea lapsuus
#Pia
#Ulla tuutilulla
#Uskon rock'n'rolliin
#Balladi Somersojalta
#Kiihdytän ja syöksyn
#Alkon lakon aikana
#Huima lumous
#Väsyneet askeleet

## Lähteet
Hulluna rakkaudesta

**Hulluna rakkaudesta** (*Fool for Love*) on Robert Altmanin ohjaama yhdysvaltalainen elokuva vuodelta 1985. Sen on käsikirjoittanut Sam Shepard oman näytelmänsä (suom. *Ikuisesti sinun*) pohjalta, ja hän näyttelee myös elokuvan pääosaa. Muita keskeisiä näyttelijöitä ovat Kim Basinger, Randy Quaid ja Harry Dean Stanton.

## Juoni
Kiertelevä cowboy (Shepard) palaa rakastettunsa (Basinger) ja juopon isänsä (Stanton) luo nuhjuiseen hotelliin keskilännessä. Kamarinäytelmän kaltaisessa elokuvassa esiin nousee kipeitä teemoja, kuten insestiä.

## Vastaanotto
*[[Helsingin Sanomat|Helsingin Sanomien]]* videouutuusesittelyssä 1987 Mikael Fränti sanoo Shepardin tekstin käynnistyvän hitaasti mutta huipentuvan lopulta suorastaan trilleriksi. *[[Video-opas|Video-oppaassa]]* vuodelta 1994 Asko Alanen kehuu Shepardin roolisuoritusta ja tekstiä ja antaa elokuvalle neljä tähteä viidestä, mikä vastaa sanallista arviota ”erinomainen”.

## Lähteet

## Aiheesta muualla
*
Pekka Rokala

**Pekka Rokala** (s. 28. helmikuuta 1964 Ähtäri) on suomalainen laulaja-lauluntekijä, joka lopetti aktiivisen uransa vuonna 2014.

Rokalan yhtyeitä olivat muun muassa Pekka Rokala folk band ja Duo RokKes. Lisäksi hän keikkaili aktiivisesti trubaduurina mies, kitara ja huuliharppu -kokoonpanolla sekä huumorihahmo Limbo Laaksona.

Rokalan sävellyksiä ja/tai sanoituksia ovat levyttäneet muun muassa Topi Sorsakoski, tangokuningas Kari Hirvonen sekä Joonas Erkkilä ja Unelma.

## Omat levytykset
* Meno-Paluu (Albumi 2001 PR-Sävel)
* Kiinni sinussa (Ep 2002 PR-Sävel)
* Kaunis ja kavala (Single 2004 PR-Sävel)
* Tuliliemessä (Albumi 2004 PR-Sävel)
* Syvyyteen (Single 2009 PR-Sävel)
* Ähtäri (Albumi 2010 PR-Sävel)

## Limbo Laakso
* Härmästä Eurooppaan / Limbo Laakso (Albumi 2008 PR-Sävel)

## Muiden äänitteillä
* Topi Sorsakoski: Hei sorry vaan (Warner/Chappell Music Finland 2002)
* Mika Peltonen: Kevyesti Keskellä päivää (Äänimaailma Records 2011.)
* Mika Peltonen: Viimeinen polku (Äänimaailma Records 2011.)
* Kari Hirvonen: Kaunis ja kavala (Kari Hirvonen 2017)
* Kari Hirvonen: Kaipaus on (Kari Hirvonen 2017)
* Kari Hirvonen: En eiliseen päivään (Musakunkku Ky 2018)
* Kari Hirvonen:Onneni edessä (2023)
* Kari Hirvonen:Yö (2023)
* Joonas Erkkilä & Unelma: Niin hiljaista on

## Lähteet
Kutsut (elokuva)

**Kutsut** (*L’Invitation*) on Claude Gorettan ohjaama sveitsiläis-ranskalainen draamakomedia vuodelta 1973. Goretta laati satiirisen elokuvan käsikirjoituksen yhdessä Michel Vialan kanssa. Elokuvan pääosaa esittää Michel Robin.

*Kutsut* oli ensimmäisiä Suomessa nähtyjä Sveitsin uuden aallon ohjaajien elokuvia 1970-luvun alkupuolella. Se sai elokuvateattereissa 8&nbsp;510 katsojaa, minkä lisäksi sitä esitettiin elokuvakerhoissa.

## Juoni
Hiljainen ja ujo pikkuvirkamies saa suuren perinnön, ostaa komean omakotitalon ja järjestää työtovereilleen näyttävät tupaantuliaiset, joiden aikana ihmisten käytöksen kulissit alkavat murentua ja naamiot riisutaan.

## Rooleissa

## Vastaanotto
Vuoden 1973 Cannesin elokuvajuhlilla *Kutsut* oli ehdolla Kultaisen palmun saajaksi ja voitti kaksi muuta palkintoa. Oscareissa se oli ehdolla parhaan  vieraskielisen elokuvan sarjassa.

*[[Helsingin Sanomat|Helsingin Sanomien]]* televisiosivulla helmikuussa 1986 Mikael Fränti piti *Kutsuja* hauskana elokuvana, joka näyttää että syvä ystävyys on mahdollista, jos ihminen oppii nauramaan itselleen ja luopuu turhamaisuudestaan ja ennakkoasenteistaan. Brittiläisen *[[Sight & Sound]]* -elokuvalehden Nigel Andrews ihaili Gorettan tapaa kuvata kaoottisiksi kääntyviä juhlia metronomin tarkasti ja tyylikkäästi sortumatta slapstick-huumoriin.

## Lähteet
Odessey and Oracle

**Odessey and Oracle** on brittiläisen rockyhtye The Zombiesin toinen studioalbumi. Albumin julkaisi alun perin Columbia Records -levy-yhtiö huhtikuussa 1968. *Odessey and Oracle* nauhoitettiin kolmen kuukauden aikana kesäkuun ja marraskuun 1967 välillä Abbey Road Studios ja Olympic Studios -studioilla Lontoossa. Kappale ”Time of the Season” julkaistiin singlenä, ja siitä tuli hittikappale vuoden 1969 alussa. 

Albumi sijoittui *[[Rolling Stone]]n* 500 Greatest Albums of All Time -listan sijalle 100. Se valittiin vuonna 2005 julkaistuun hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet

## Kokoonpano
### The Zombies
*Colin Blunstone – laulu
*Rod Argent – urut, piano, cembalo, mellotron, laulu kappaleessa ”I Want Her, She Wants Me” ja kappaleen ”Brief Candles” ensimmäisessä säkeistössä
*Paul Atkinson – kitara, taustalaulu kappaleessa ”Changes”
*Chris White – bassokitara, laulu kappaleessa ”Butcher’s Tale (Western Front 1914)” ja kappaleen ”Brief Candles” toisessa säkeistössä
*Hugh Grundy – rummut, taustalaulu kappaleessa ”Changes”

### Tuotanto
*Geoff Emerick – suunnittelu
*Peter Vince – suunnittelu
*Jools DeVere – muotoilu

## Arvostelut
*AllMusic: 
*Robert Christgau: A−
**[[Pitchfork]]*: 9.3/10

## Lähteet
Eibsee

**Eibsee** on järvi eteläisessä Saksassa Baijerin osavaltiossa. Se sijaitsee noin 11 kilometriä Garmisch-Partenkirchenistä lounaaseen Zugspitze-vuoren juurella.

Eibseen vesi on kirkasta ja smaragdinvihreää, ja sen sanotaan olevan yksi Baijerin Alppien kauneimmista järvistä. Järvi on suosittu matkailukohde. Järven ympäri kulkee helppokulkuinen, mutta paljon korkeuseroja sisältävä 7,5 kilometriä pitkä vaelluspolku. Eibseen itärannalla on hotelli. 

## Liikenne
Hotellin lähettyviltä lähtee Eibsee-Seilbahn -köysirata Zugspitzen huipulle. Köysirata-aseman vieressä on Bayerische Zugspitzbahn hammasrata-asema, mistä pääsee myös Zugspitzen huipulle sekä Garmisch-Partenkircheniin. Garmisch-Partenkirchenistä pääsee järvelle myös linja-autolla.

## Lähteet

## Aiheesta muualla
Ossi Korkeamäki

**Ossi Korkeamäki** (5. lokakuuta 1974 Riihimäki – 12. maaliskuuta 2012) oli suomalainen taloustieteilijä ja työn taloustieteen tutkija. Hän työskenteli tutkijana Valtion taloudellisessa tutkimuskeskuksessa vuosina 1998–2012 ja edisti merkittävästi Tilastokeskuksen rekisteriaineistojen kehittämistä tutkimuskäyttöön.

Korkeamäki oli koulutukseltaan valtiotieteiden tohtori. Hän väitteli tohtoriksi Helsingin yliopistosta vuonna 2012 otsikolla "Essays on labour demand and wage formation".

## Lähteet

## Aiheesta muualla
* Korkeamäen tutkimukset IDEASissa
Yhdysvaltain perustuslain 17. lisäys

**Yhdysvaltain perustuslain 17. lisäys** (engl. *Seventeenth Amendment to the United States Constitution*) on Yhdysvaltain perustuslakiin tehty lisäys. Se hyväksyttiin kongressissa 13. toukokuuta 1912 ja ratifioitiin 8. huhtikuuta 1913. Lisäyksen mukaan Yhdysvaltain senaatin jäsenet on valittava kansanvaaleilla.

17. lisäys muutti perustuslain ensimmäisen artiklan kolmatta pykälää. Alkuperäisen pykälän mukaan senaattoreiden valinta oli osavaltioiden lainsäädäntöelinten tehtävä: *The Senate of the United States shall be composed of two Senators from each state, chosen by the legislature thereof for six Years; and each Senator shall have one Vote.* Lisäyksen ratifioinnin myötä sana *legislature*, "lainsäädäntöelin", korvattiin sanalla *people*, "kansa".

## Lähteet
Newhavenin rautatieasema

**Newhavenin rautatieasema** voi tarkoittaa seuraavia:

* Newhavenin rautatieasema Skotlannin Edinburghissa, käytössä 1879–1962
* Kolme asemaa Englannissa, East Sussexin Newhavenin kaupungissa:
** Newhaven Harbourin rautatieasema
** Newhaven Marinen rautatieasema
** Newhaven Townin rautatieasema, nimeltään Newhaven vuosina 1847–1864
Pietro Pellegri

**Pietro Pellegri** (s. 17. maaliskuuta 2001 Genova) on italialainen jalkapalloilija. Hän on pelipaikaltaan keskushyökkääjä. Hän edustaa Serie A:ssa pelaavaa Torinoa.

Pellegri on Genoan kasvatti. Hän oli siihen mennessä nuorin Serie A:ssa pelannut pelaaja tehtyään debyyttinsä Genoan paidassa 15 vuoden ja 280 päivän iässä. Hän edusti tammikuusta 2018 kesään 2022 saakka Ranskan Ligue 1:ssä pelaavaa Monacoa mutta oli kaudella 2021–2022 lainassa Italiassa Milanissa ja Torinossa, joista jälkimmäinen osti hänet kesällä 2022.

Pellegri on pelannut useissa Italian nuorisomaajoukkueissa alle 15-vuotiaista alle 21-vuotiaisiin. Hän on pelannut Italian A-maajoukkueessa yhden ottelun: marraskuussa 2020 hän tuli vaihdosta kentälle ystävyysottelussa Viroa vastaan.

## Lähteet
Time of the Season

**Time of the Season** on englantilaisen rockyhtyeen The Zombiesin single, joka esiintyy yhtyeen vuoden 1968 albumilla *[[Odessey and Oracle]]*. Kappaleen sanoitti kosketinsoittaja Rod Argent ja se nauhoitettiin Abbey Road Studios -studiolla elokuussa 1967. Kappale julkaistiin maaliskuussa 1968, ja siitä tuli hitti, nousten listojen kärkisijoille muun muassa *[[Billboard]]in* Top 100 -listalla.

## Lähteet
Maengmum Pimnitchakun Bumrungkit

**Pimnitchakun Bumrungkit** (, s. 5. marraskuuta 1995), paremmin tunnettu lempinimellään **Maengmum** (thai: แมงมุม) on thai-kiinalainen näyttelijä, malli ja laulaja yrityksestä nimeltä TV THUNDER.  

## Elämäkerta
Maengmum syntyi Samut Prakanissa, Thaimaassa. Hän on perheen toinen lapsi, ja hänellä on yksi isosisko nimeltä Maengpor sekä yksi pikkuveli nimeltä Ice. Maengmum on 163 cm pitkä, painaa 45 kg, ja hänen horoskooppinsa on Skorpioni.

Maengmum kävi Samut Prakanin Poonpermpon tarhassa pienenä, valmistui Praditsueksa peruskoulusta Chantaburista, kävi Adventist Ekamai -lukiota Bangkokissa, ja on tällä hetkellä opiskelemassa Bangkokin yliopistossa lentoyhtiöliiketoiminnan johtoa, jonne hän värväytyi vuonna 2014. Aluksi hän aikoi opiskella elokuvaohjausta yliopistossa, koska se sopi hänen työhönsä, mutta sitten hän päätti opiskella lentoyhtiöiden liikkeenjohdon hallintaa, sillä se on todella mielenkiintoista sekä siinä oppii englantia.

Maengmum aloitti uransa viihdeteollisuudessa tulemalla TV-show-juontajaksi "Strawberry Cheesecake" yritykseen vuonna 2008. Sen jälkeen, kun hän lopetti televisiojuontajana olemisen vuonna 2010, hän alkoi esiintyä enemmän televisiossa, sarjoissa ja elokuvissa. 

2. syyskuuta 2019 Maengmum vaihtoi nimensä sosiaalisessa mediassa Tanshi-nimeen. Myöhemmin hän selitti Facebookissa, että "Tanshi" on nimi, jonka hänen äitinsä antoi hänelle. 

**Laulu-ura** 

Maengmum julkaisi ensimmäisen virallisen kappaleensa lokakuun 3, 2018 nimeltä "ยังไงก็เสียใจ (SORRY)". Kappale on Youtubessa, Spotifyssa ja muissa musiikkisovelluksissa. Maengmum lauloi tämän laulun livenä Thai TV -ohjelmassa nimeltä Masterkey Lokakuun 5. 

## Filmografia

**Draamat**

**Elokuvat**

**TV ohjelmat**

## Sosiaalinen media
Facebook

Instagram

Youtube

Twitter

## Diskografia
ยังไงก็เสียใจ (SORRY) - Together With Me The Next Chapter OST (3. Lokakuuta 2018)

## Mainokset
* Blackmores ads
* Pepsi mainos (ToDa Chin)
* Ad 15
* Pepsi
* Big Seagrass mainos (Taro)
* Swensen's mainos
* Roller Coaster mainos
* McDonald's mainos (Mac Muffinssi)
* McDonald's mainos (Chicken)
* Yum Yum
* Broken Chicken Broth mainos
* Wacoal mainos
* Auntie Anne's mainos
* Dutch Mill (Grammy)
* CR Advertising - EURO
* I love it.
* Deode Deodorant Stick mainos
* TEA BREAK (rabbit nails)
* Cake Cream
* Glicktime Sticker mainos
* OPPO phone
* Sheene, along with Nichiree Chokpradong and Anamika Akrathip
* Taiwanese Lollipop (on air Taiwanissa)
* Chewing Gum (On Air Kiinassa)

## Musiikkivideot
* ยิ่งดูยิ่งดี ศิลปิน ว่าน ธนกฤต
* ไม่สำคัญอะไร ศิลปิน netural sense
* มีจริงหรือเปล่า ศิลปิน พินต้า
* รักตัวเองก็พอ ศิลปิน พัดชา AF2
* อกมีไว้หัก ศิลปิน เบิร์ด ธงไชย
* อาย ศิลปิน โปเตโต้
* ไม่รู้จะอธิบายยังไง ศิลปิน โปเตโต้
* Who Cares ผิดที่เขา ศิลปิน หวาย
* เจ็บที่ยังรัก AROUND

## Lähteet
* http://drama.wikia.com/wiki/Maengmum_Pimnitchakun_Bumrungkit
* https://mydramalist.com/people/14454-bumrungkit-pimnitchakun
* http://www.tvthunder.co.th/artists_detail.php?artist_id=6 

### Viitteet
Mongolian parlamenttivaalit 2016

**Mongolian parlamenttivaalit 2016** järjestettiin 29. heinäkuuta 2016. Äänestysjärjestelmää muutettiin edellistä vaaleista siten että pienempiä puolueita marginalisoitiin ja 150 000 äänestäjää ei kyennyt äänestämään koska he eivät kyenneet rekisteröitymään äänestäjiksi. Tulos hyväksyttiin vain jos vähintään 50&nbsp;% kunkin vaalipiirin äänestäjistä kävi äänestämässä. 

## Ehdokasasettelu
12 puoluetta asetti ehdokkaita vaaleihin. Kansan tahto – vihreä puolue ei saanut osallistua sillä heillä oli epäselvyyksiä papereiden kanssa.
## Tulokset

## Lähteet
SWV

**Sisters With Voices**, joka tunnetaan paremmin lyhenteellä **SWV**, on yhdysvaltalainen R&B-trio New Yorkista. Alun perin gospel-yhtyeenä vuonna 1986 perustetusta SWV:stä tuli yksi 1990-luvun menestyneimmistä R&B-yhtyeistä. Yhtyeellä oli useita hittikappaleita, muun muassa ”Weak”, ”Right Here”, ”I’m So into You” sekä ”You’re the One”. Yhtye hajosi vuonna 1998, mutta palasi uudelleen yhteen vuonna 2005. Vuoteen 2015 mennessä SWV on myynyt yli 25 miljoonaa levyä, tehden yhtyeestä yhden eniten myyneistä tyttöbändeistä. 

## Diskografia
### Studioalbumit
**[[It’s About Time (SWV:n albumi)|It’s About Time]]* (1992)
**New Beginning* (1996)
**Release Some Tension* (1997)
**I Missed Us* (2012)
**Still* (2016)

### Kokoelma-albumit
**Greatest Hits (RCA)* (1999)
**Greatest Hits (Simitar)* (1999)
**Best of SWV* (2001)
**Platinum & Gold Collection* (2003)
**The Encore Collection* (2004)
**S.O.U.L.* (2011)

### Joulualbumit
**A Special Christmas* (1997)

### EP:t
**The Remixes* (1994)
**8 Unreleased Diamonds* (1999)

## Lähteet
TLC (täsmennyssivu)

**TLC** voi tarkoittaa jotain seuraavista:
* TLC, yhdysvaltalainen musiikkiyhtye
* *TLC*, brittiläinen televisiosarja
* Ohutkerroskromatografia, *Thin layer chromatography*
* TLC, yhdysvaltalainen televisiokanava
* *Triple-level cell*, SSD-levyissä käytetty tekniikka
Kauppatori

**Kauppatori** tarkoittaa aukiota, joka on tarkoitettu yksinomaan torikaupan harjoittamiseen. Kauppatorit sijaitsevat yleensä kaupungeissa tai muissa asutuskeskuksissa ja niitä esiintyy joka puolella maailmaa. Niillä järjestetään usein myös markkinoita. Suomessa kauppatoreja kutsutaan usein yleisesti toreiksi. Tunnettuja suomalaisia kauppatoreja ovat esimerkiksi Turun, Helsingin ja Kuopion kauppatorit. Kauppatorilla on yleensä myytävänä alueesta ja sesongista riippuen paikallisia käsitöitä, maataloustuotteita, leipomotuotteita sekä luonnon antimia, kuten marjoja.

Kauppatorilla saa harjoittaa torikauppaa elinkeinolain säännösten puitteissa. Torilla voi olla torivalvoja, jolta myyntipaikka tavallisesti varataan ja joka toimii torin järjestyksenvalvojana. Torikauppias maksaa myyntipaikasta ennalta määrätyn torimaksun, joka voi olla torista riippuen päivä- tai vuosikohtainen. Maataloustuottajilla ja käsityöläisillä on kuitenkin oikeus harjoittaa torikauppaa tuottamistaan tuotteista ilman maksua ja elinkeinoilmoitusta, ellei myyntipaikkaan sisälly toripöytää tai kojua.

Myyntipaikan koko on määritelty kullakin torilla ja se voi olla merkitty maahan. Torikaupan aukioloaika on tavallisesti merkitty liikennemerkin lisäkilvellä, ja aukiota voidaan muina aikoina käyttää muihin tarkoituksiin, kuten pysäköintialueena tai julkisten tilaisuuksien tapahtumapaikkana. Kauppatoreilla, kuten muillakin julkisilla paikoilla, noudatetaan yleistä järjestyslakia. On olemassa myös kauppatoreja, joilla tapahtuvaa torikauppaa ei ole erityisemmin säännelty.

Yleensä kauppatorit ja -aukiot ovat muodostuneet kulkuväylien äärelle, jossa ne ovat olleet mahdollisimman suuren ihmisjoukon tavoitettavissa. Niinpä ne sijaitsevat lähes aina kaupunkien ja kylien ydinkeskustoissa. Teollisuusmaissa kauppatorien merkitys on vähentynyt kaupan alan muututtua esimerkiksi supermarkettien perustamisen myötä, mutta varsinkin kehitysmaissa torit ovat edelleen hyvin suuressa roolissa kaupankäynnin ja lähiympäristönsä talouden kannalta. Vielä 1900-luvun puolellakin Suomessa myytiin torikaupassa esimerkiksi hevosia, halkoja ja heinää, jotka ovat nykyään pääosin poistuneet toreilta. Myös muun muassa raa’an lihan ulkomyyntiä on terveyssyistä merkittävästi rajoitettu. Joissakin osissa maailmaa vastaavat myyntiartikkelit ovat sen sijaan vielä yleisesti myynnissä kauppatoreilla.

Kauppatorin uudempi vastine on kauppahalli, joka tarkoittaa sisätiloissa sijaitsevaa pienmyyjien kauppapaikkaa. Ensimmäiset kauppahallit ovat peräisin keskiajalta, mutta runsaammin niitä alettiin rakentaa vasta uudella ajalla, pääasiassa torikaupan epähygienisuudesta johtuen. 1800-luvun lopulla kauppahallien yleistyminen vähensi torikaupan suosiota niin Suomessa kuin maailmallakin, mutta viime vuosikymmeninä kummankin kauppapaikan markkinaosuus on ollut tasaisen hitaassa laskussa.

## Galleria

File:APMC.JPG|Maalaistori
File:Marketplace.JPG|Myyntikojuja ja asiakkaita torilla Volgogradin keskustassa vuonna 2007.
File:Market outside.JPG|Tori Kozjatynissä Ukrainassa kesällä 2007.
File:Marche des Lices mise en place 01.JPG|Kauppatori Ranskassa.


## Lähteet

## Aiheesta muualla
True Confessions

**True Confessions** on brittiläisen tyttöbändin Bananaraman kolmas albumi. Heinäkuussa 1986 julkaistu albumi ei ollut kaupallinen menestys Britanniassa, mutta sai suurimmat myyntinsä ja listamenestyksensä Yhdysvalloissa, sijoittuen Yhdysvaltain albumilistojen kahdenkymmenen parhaimman albumin joukkoon. Suomessa albumi sijoittui Suomen virallisen listan sijalle 20.

## Kappaleet
#True Confessions – 5.18 (Steve Jolley, Tony Swain, Sara Dallin, Siobhan Fahey, Keren Woodward)
#Ready or Not – 3.52 (Steve Jolley, Tony Swain, Sara Dallin, Siobhan Fahey, Keren Woodward)
#A Trick of the Night – 4.40 (Steve Jolley, Tony Swain) 
#Dance with a Stranger – 4.31 (Steve Jolley, Tony Swain, Sara Dallin, Siobhan Fahey, Keren Woodward)
#In a Perfect World – 6.05 (Steve Jolley, Tony Swain, Sara Dallin, Siobhan Fahey, Keren Woodward)
#Venus – 3.50 (Robbie van Leeuwen)
#Do Not Disturb – 3.25 (Steve Jolley, Tony Swain)
#A Cut Above the Rest – 3.40 (Steve Jolley, Tony Swain, Sara Dallin, Siobhan Fahey, Keren Woodward)
#Promised Land – 3.45 (Sara Dallin, Siobhan Fahey, Keren Woodward)
#More Than Physical – 5.05 (Mike Stock, Matt Aitken, Pete Waterman, Sara Dallin, Siobhan Fahey, Keren Woodward)
#Hooked on Love – 3.46 (Steve Jolley, Tony Swain, Sara Dallin, Siobhan Fahey, Keren Woodward)

## Henkilöstö
### Bananarama
*Sara Dallin – laulu, bassokitara
*Siobhan Fahey – laulu
*Keren Woodward – laulu ja bassokitara

### Muusikot
*Tony Swain – kosketinsoitin kaikissa kappaleissa paitsi kappaleissa ”Venus” ja ”More Than Physical”
*Steve Jolley – kitara kaikissa kappaleissa paitsi kappaleissa ”Venus” ja ”More Than Physical”
*Keith Thomas – saksofoni kaikissa kappaleissa paitsi kappaleissa ”Venus” ja ”More Than Physical” 
*Mike Stock – kosketinsoitin kappaleissa ”Venus” ja ”More Than Physical” 
*Matt Aitken – kitara kappaleessa ”Venus”, kosketinsoitin kappaleessa ”More Than Physical” 
*Andy Stennett – kosketinsoitin kappaleessa ”More Than Physical” 
*Gary Hughes – kosketinsoitin kappaleessa ”Venus” 
*A. Linn – rummut kappaleissa ”Venus” ja ”More Than Physical” (Linn 9000 -rumpukone)

### Lisähenkilöstö
*Hillary Shaw – manageri
*Peter Barrett – suunnittelu
*Martin Brading – valokuvaus

## Arvostelut
*AllMusic: 

## Lähteet
Streckerin aminohapposynteesi

**Streckerin aminohapposynteesi** on sarja kemiallisia reaktioita, joissa aldehydi tai ketoni reagoi ammoniakin tai ammoniumsuolan ja vetysyanidin tai syanidisuolan kanssa muodostaen aminohapon. Streckerin aminohapposynteesi on teollisestikin tärkeä menetelmä aminohappojen valmistamiseen. Reaktio on nimetty kehittäjänsä saksalaisen kemistin Adolph Streckerin mukaan ja hän raportoi reaktion ensimmäisen kerran vuonna 1850.

## Reagenssit ja mekanismi
Streckerin aminohapposynteesi tapahtuu useille niin alifaattisille kuin aromaattisillekin aldehydeille ja ketoneille. Alun perin Strecker käytti reaktiossa ammoniakkia ja vetysyanidia, mutta nykyisin käytetään ammoniumkloridia tai orgaanisia ammoniumsuoloja ja syanidisuoloja esimerkiksi natriumsyanidia. Reaktion ensimmäisessä vaiheessa ammoniakki tai amiini reagoi nukleofiilisella additioreaktiolla karbonyyliryhmän hiiliatomin kanssa. Näin muodostuu aminoalkoholi, josta eliminoituu vettä. Veden aliminoitumisen seurauksena muodostuu imiini. Nukleofiilinen syanidi-ioni reagoi elektrofiilisen imiinin kanssa additioreaktiolla ja tuotteena muodostuu aminonitriili. Tämä aminonitriili hydrolysoituu happamissa olosuhteissa aminohapoksi.
:
:

Streckerin aminohapposynteesi on tärkeä muun muassa glutamiinihapon, lysiinin ja metioniinin teollisessa valmistuksessa. Reaktiosta on kehitetty myös asymmetrisiä versioita käyttämällä kiraalisia ammoniumsuoloja tai kiraalisia katalyyttejä.

## Lähteet

## Aiheesta muualla
Tarja Liljeström

**Tarja Marjut Liljeström** (14. toukokuuta 1946 Helsinki – 15. kesäkuuta 2024 Helsinki) oli suomalainen uimahyppääjä. Hänen merkittävimmät kansainväliset kilpailusaavutuksensa olivat seuraavat.

Meksikon olympialaiset (1968): 14. sija naisten 3 metrin ponnahduslautahypyissä ja 17. sija naisten 10 metrin kerroshypyissä.
EM-kilpailut (Utrecht 1966): 6. sija naisten 10 metrin kerroshypyyissä ja 11. sija naisten 3 metrin ponnahduslautahypyissä.
Universiaadit (Tokio 1967): 5. sija naisten 10 metrin kerroshypyissä.
PM-kilpailuissa hän saavutti kaksi kultamitalia (3 metrin ponnahduslautahypyissä 1963 ja kerroshypyissä 1965), yhden hopeamitalin kerroshypyissä 1967 ja yhden pronssimitalin 3 metrin ponnahduslaudalla 1965.

Seuratasolla hän edusti Helsingin Uimareita. SM-kilpailuissa hän sai 3 metrin ponnahduslaudalla kuusi kultamitalia (1961, 1962, 1963, 1964, 1966 ja 1968) ja kaksi hopeamitalia (1960 ja 1965) sekä kerroshypyissä viisi kultamitalia (1964, 1965, 1966, 1967 ja 1968), kaksi hopeaa (1962 ja 1963) ja yhden pronssimitalin (1961). Suomen hallimestaruuskisoissa hän sai vuosina 1960–1968 yhteensä 10 kultamitalia, yhden hopamitalin sekä yhden pronssimitalin.

Masters MM-kilpailuissa hän sai vuosina 1992–2008 yhteensä 20 mitalia ja Masters EM-kilpailuissa yhteensä 27 mitalia (1989–2007).

Varsinaisen aktiiviuran jälkeen hän toimi uimahyppyvalmentajana vuosina 1970–1985 Helsingin Uimareissa, Uimahyppääjien kerho Härvelissä sekä Tapiolan Uimareissa.

Suomen Uimaliitossa hän toimi uimahyppyjen johtoryhmän puheenjohtajana 1976–1983 sekä Uimaliiton johtokunnan jäsenenä 1980–1983. Euroopan Uimaliiton (LEN) masters-komitean jäsenenä hän oli 1994–2008 ja Kansainvälisen Uimaliiton (FINA) masters-komitean jäsenenä 1997–2009.

Hän toimi uimahyppytuomarina lukuisissa kansainvälisissä kilpailuissa, muun muassa Moskovan olympialaisissa (1980) ja Los Angelesin olympialaisissa (1984).

Liljeström oli koulutukseltaan tähtitieteilijä. Vuonna 2001 hän väitteli tohtoriksi radioastronomiasta. Työuransa hän teki matematiikan ja kemian opettajana Kustaan ja Helsingin aikuislukiossa.

## Lähteet
*Pertti Mustonen : Sata altaassa: Suomen Uimaliitto 1906–2006 (Edita, Helsinki), .
*Sulevi Pellinen: Suurseuraksi syntynyt : Helsingin UImarit 1916–2016 (Edita, Helsinki; Julkaisija: Helsingin Uimarit).

### Viitteet
Henry Brade

**Henry Brade** on suomalaisen Coinmotion Oy:n (aiemmin Prasos Oy) perustaja ja toimitusjohtaja sekä Suomen ensimmäisen bitcoin-aiheisen uutissivuston Bittiraha.fi perustaja. Hän on Suomen tunnetuimpia bitcoin-vaikuttajia. Hänen perustamansa Prasos Oy toi Suomeen ensimmäisenä bitcoinien ostamiseen tarkoitetut käteisautomaatit. Prasoksen Helsingin asematunneliin asentama bitcoin-automaatti oli myös Euroopan ensimmäinen laatuaan. Nykyisin Prasoksen automaatteja hallinnoi Prasos Cash Management Oy, ja niitä on yhteensä 13 eri paikkakunnalla ja kaikilla niistä voi myös myydä bitcoineja.

Brade viestitti vuonna 2017 bitcoinin olevan hyvin likvidi valuutta, jota voi Prasos Oy:n palvelun avulla vaihtaa euroiksi nopeasti suuriakin summia. Braden mielestä bitcoinin arvonnousun voi odottaa kiihtyvän, kun uusien bitcoinien syntyminen vähenee. Uusien syntyvien bitcoinien määrä puolittuu neljän vuoden välein vuoteen 2140 mennessä, jonka jälkeen kaikki 21 miljoonaa luotavaa bitcoinia ovat olemassa, eikä niiden määrä enää kasva. Vuonna 2016 Prasos osti yrityskaupassa Coinmotion.comin palvelun, jossa käyttäjät voivat ostamisen ja myymisen ohella myös säilyttää bitcoineja. Vuonna 2020 Prasos Oy vaihtoi nimekseen Coinmotion Oy.

## Lähteet